Khajpudyrbukta

Khajpudyrbukta eller Khajpudyrskajabukta (russisk: Хайпудырская губа) er ei bukt i Nenetsia i Russland. Den ligger helt sørøst i Petsjorahavet, mellom kysten av Jugorskijhalvøya i øst og lavlandet og myrområdene sør for Dolgijøya i vest. 

Bukta består av to deler. Den bredere ytre delen av bukta er rundt 80 km lang og rundt 60 km bred ved munningen. Den indre delen av bukta er 46 km lang og 33 km bred på midten. Sundet mellom den indre og ytre delen av bukta er 15 km bredt. Farvannet i den indre delen bukta er svært grunt og middeldybden er bare 1-2 meter.

Overflatevannet holder rundt 7 ºC om sommeren, og bukta fryser tidlig til om høsten. Elvene Moreju, Korotaikha, Nauljakha og Talotajakha munner ut i Khajpudyrbukta. 

 Referanser 

Kategori:Bukter i Russland
Kategori:Bukter i Polhavet
Kategori:Nenetsks geografi
Kategori:Barentshavet